Foto’s: Toks en sy Carol haak afToks en Carol van der Linde (Foto: Linda van Dyk-Fotografie) Die oud-Springbokspeler en televisie-aanbieder Toks van der Linde en sy vriendin van die afgelope jaar, Carol Avenant, het die afgelope naweek getrou. Van der Linde het dié nuus op sosiale media bevestig. “Beste dag van ons lewe,” het die televisieaanbieder op sosiale media laat hoor. Die egpaar het by die Leopard’s Leap-wynlandgoed in Franschhoek in die Wes-Kaap getrou. Gelukwensings vir die egpaar het op sosiale media ingestroom nadat hulle vroeër foto’s van hul spesiale dag op Facebook gedeel het. “Baie geluk, Tokka! Blessings vir die nuwe hoofstuk,” het die Springbok-rugbyspeler Bryan Habana geskryf. Toks en Carol van der Linde (Foto: Linda van Dyk-Fotografie) “Geluk, my chomma. Oom Toks, jy is ŉ legend en verdien net die beste wat ek weet jy hét. God bless julle twee mooi mense,” het die Suid-Afrikaanse krieketspeler Vernon Philander geskryf. Die Van der Linde-egpaar het in Julie verlede jaar by die Protea Hotel in Knysna verloof geraak. Hulle het reeds sedert April 2017 ŉ verhouding. Van der Linde is die aanbieder van die gewilde Toks & tjops-program op kykNET. Die foto’s is met vergunning van Linda van Dyk-fotografie op Maroela Media geplaas. Vir meer inligting, besoek Linda van Dyk-fotografie se Facebook-blad en webwerf. Toks en Carol van der Linde (Foto: Linda van Dyk-Fotografie) Toks en Carol van der Linde (Foto: Linda van Dyk-Fotografie) Toks en Carol van der Linde (Foto: Linda van Dyk-Fotografie) Toks en Carol van der Linde (Foto: Linda van Dyk-Fotografie) Toks en Carol van der Linde (Foto: Linda van Dyk-Fotografie) Toks en Carol van der Linde (Foto: Linda van Dyk-Fotografie) Toks en Carol van der Linde (Foto: Linda van Dyk-Fotografie)